Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : 1 Pv 612/13/8807	Michalovce, 29.4.2015
EEČ : 2-66-160-2015

U Z N E S E N I E

Trestná vec:	obvinená XXXXX  
Prečin:	Krádež formou solupáchateľstva podľa § 20, § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 12.9.2013, spisová značka 1 Pv 612/13/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
za prečin krádeže formou spolupáchateľstva podľa § 20,  § 212 ods. 2 písm. d)  Tr. zákona, ktorý mal byť spáchaný tým, že obvinení XXXXX a XXXXX, dňa 25. 01. 2013 okolo 15.00 h, po prechádzajúcej dohode, z lesnej  parcely č. 2372 v katastrálnom území obce XXXXX, okres XXXXX,  patriacej do lesného pôdneho fondu, spoločne bez povolenia popílili spadnuté stromy duba na 13 ks drevnej hmoty o priemere 20 cm a dĺžke 2 metrov, v celkovom objeme 2 prm, ktoré naložili na dvojkolesový vozík a odcudzili, čím spôsobili Urbárskej lesnej a pozemkovej spoločnosti XXXXX škodu vo výške 36 €. 

Uznesením prokurátora Okresnej prokuratúry XXXXX zo dňa 12.9.2013, spisová značka 1 Pv 612/13/8807, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
        
	Uznesením prokurátora Okresnej prokuratúry XXXXX, sp. zn. 1Pv 612/13 z 12. 09. 2013, bolo podľa § 216 ods. 1 písm. a, b, c) Tr. poriadku podmienečne zastavené trestné stíhanie za prečin krádeže formou spolupáchateľstva podľa § 20,  § 212 ods. 2 písm. d)  Tr. zákona  proti obvineným XXXXX a XXXXX, ktorý mal byť spáchaný tým, že obvinení XXXXX a XXXXX, dňa 25. 01. 2013 okolo 15.00 h, po prechádzajúcej dohode, z lesnej  parcely č. 2372 v katastrálnom území obce XXXXX, okres XXXXX,  patriacej do lesného pôdneho fondu, spoločne bez povolenia popílili spadnuté stromy duba na 13 ks drevnej hmoty o priemere 20 cm a dĺžke 2 metrov, v celkovom objeme 2 prm, ktoré naložili na dvojkolesový vozík a odcudzili, čím spôsobili Urbárskej lesnej a pozemkovej spoločnosti XXXXX škodu vo výške 36 €. 

	Podľa § 216 ods. 2 Tr. poriadku bola pre podmienečné zastavenie trestného stíhania obvinenej XXXXX stanovená skúšobná doba v trvaní  18 mesiacov. Toto rozhodnutie sa stalo právoplatným dňom 20. 09. 2013.

	Skúšobná doba pre podmienečné zastavenie trestného stíhania uplynula dňom 20. 03. 2015. 

	Po uplynutí skúšobnej doby bol vyžiadaný odpis z registra trestov a správy o povesti obvinenej.

	Bolo zistené, že obvinená v priebehu skúšobnej doby viedla riadny život,  nedopustila sa žiadneho trestného činu,  ani priestupku , a teda vyhovela podmienkam  uvedeným v ustanovení § 217 ods. 1 Trestného poriadku. 

	Preto bolo rozhodnuté, že obvinená XXXXX sa v skúšobnej dobe podmienečného zastavenia trestného stíhania osvedčila.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Gloček
prokurátor